open-index/open-wikipedia-markdown huggingface dataset:
রাজা (দাবা)

thumb|right|120px|দাবায় রাজার গুটি

দাবায় **রাজা** (, ) সবচেয়ে গুরুত্বপূর্ণ পারলে কিস্তিমাত হয়ে পরাজিত হয়। রাজা দাবার সবচেয়ে গুরুত্বপূর্ণ গুটি হলেও এটিই সর্বাপেক্ষা দুর্বল।

## প্রারম্ভিক অবস্থান

সাদা প্রতিপক্ষের রাজা  সাদা মন্ত্রীর ডানপাশে প্রথম র‍্যাঙ্কের e1 ঘরে অবস্থান করে। কালো প্রতিপক্ষের রাজা  সাদা প্রতিপক্ষের রাজার ঠিক উলটো দিকে কালো মন্ত্রীর বামপাশে প্রথম র‍্যাঙ্কে e8 ঘরে অবস্থান করে।

## চাল

রাজা সোজাসুজি, পাশাপাশি বা আড়াআড়ি যে কোন দিকে তার ঘরের সাথে সংযুক্ত যে কোন একটি ঘরে যেতে পারে, যদি না সেই ঘর নিজের বা প্রতিপক্ষের অধিকারে থাকে। একপক্ষের রাজার অধিকারে থাকা ঘরে সংযুক্ত কোন ঘরে প্রতিপক্ষের রাজা যেতে পারেনা। বিশেষ ক্ষেত্রে নৌকা সাথে ক্যাসলিং নামে পরিচিত এক বিশেষ দান দিতে পারে।

### ক্যাসলিং
thumb|250px|left|ক্যাসলিং

রাজা সাধারণতঃ শুধু তার ঘরের সাথে সংযুক্ত যে কোন একটি ঘরে যেতে পারে। তবে বিশেষ শর্তে প্রতি খেলায় মাত্র একবারের জন্য ক্যাসলিং নামক এক বিশেষ চালের সুযোগ পায়। প্রথম সারিতে থাকা রাজা প্রথম সারিতে থাকা নৌকার দিকে দুই ঘর যেতে পারে এবং ঐ একই দানে নৌকা রাজা দানটির সময় যে ঘর অতিক্রম করছিল, সেই ঘরে চলে যেতে পারে। ক্যাসলিং তখনই সম্ভব যখন নিম্নলিখিত পূর্বশর্তগুলি বজায় থাকে -১) খেলা চলাকালে রাজা ও নৌকা কোন ঘরেই নড়াচড়া করলে ক্যাসলিং হবে না, ২) রাজা ও নৌকার মাঝে অন্য কোন গুটি থাকতে পারবে না, ৩)রাজা কিস্তিপ্রাপ্ত অবস্থায় থাকতে পারবে না, বা কোন গুটি দ্বারা আক্রান্ত অবস্থায় থাকতে পারবে না বা সেই ঘরে যেতে পারবে না, যে ঘরে গেলে কিস্তিপ্রাপ্ত হতে হয়। 

## খেলা

### কিস্তিমাত

যদি কোন খেলোয়াড়ের চালের ফলে প্রতিপক্ষের রাজা আক্রান্ত হয়, তখন তাকে কিস্তি বলে। কিস্তিপ্রাপ্ত খেলোয়াড়কে তখন পরের দানেই রাজাকে ঐ কিস্তি থেকে বাঁচাতে হয়। রাজাকে কিস্তি থেকে বাচানোর তিনটি সম্ভাব্য উপায় আছে -
* রাজাকে পাশের সুরক্ষিত ঘরে নিয়ে যাওয়া,
* রাজা ও তার আক্রমণকারীর মাঝে কোন গুটিকে নিয়ে এসে আক্রমণের পথটিকে ছিন্ন করা (ঘোড়া দ্বারা আক্রান্ত হলে এই দান সম্ভব নয়), 
* আক্রমণকারী গুটিকে উচ্ছেদ করা।
এই তিন সম্ভাব্য উপায় না থাকলে কিস্তিপ্রাপ্ত রাজা কিস্তিমাত হয়ে পরাজিত হয়।

### চালমাত

কোন খেলোয়াড় তখনই চালমাত হয়, যখন তার রাজা কিস্তিপ্রাপ্ত না হয়েও তার কোন গুটি সরানোর স্থান থাকে না। চালমাত হলে খেলা অমীমাংসিত হয়ে যায়। বহুক্ষেত্রে সম্ভাব্য পরাজিত খেলোয়াড় পরাজয় থেকে বাঁচতে চালমাত হওয়ার চেষ্টা করে।

## খেলায় ভূমিকা

সূচনাপর্ব ও মধ্যপর্বে রাজার কোন সক্রিয় ভূমিকা থাকে না বললেই চলে। সাধারণতঃ এই সময় খেলোয়াড়েরা ক্যাসলিং করে রাজাকে দাবা বোর্ডের কোণে নিয়ে গিয়ে নিজের বোড়ের আড়ালে তাকে নিরাপদে রাখার চেষ্টা করে। কিন্তু অন্তিমপর্ব উপস্থিত হলে রাজা আক্রমণে ও বোড়ের উত্তরণে সক্রিয় অংশগ্রহণ করে।

## মূল্য

যেহেতু রাজাকে খেলা থেকে উচ্ছেদ করা যায় না, সেহেতু এর মূল্য গণনা করার কোন অর্থ নেই। সেই অর্থে রাজার মূল্য অসীম। কিন্তু খেলার অন্তিমপর্বে আক্রমণ পরিচালনায় রাজার ভূমিকাকে লক্ষ্য করে, একে গজ বা ঘোড়ার চেয়ে সামান্য শক্তিশালী ধরা হয়। দাবা গুটির আপক্ষিক মূল্যের মানক অনুযায়ী ইমানুয়াল ল্যাস্কার ঘোড়া ও বোড়ের সমবেত মূল্য হিসেবে রাজার মূল্য ধরেছেন চার। 

## ইউনিকোড

ইউনিকোডে রাজার দুটি কোডপয়েন্ট বর্তমান।

♔ U+2654 সাদা দাবার রাজা (HTML &amp;#9812;)

♚ U+265A কালো দাবার রাজা (HTML &amp;#9818;)

## তথ্যসূত্র

*  
* 
* 
* 

## বহিঃসংযোগ
* Piececlopedia: King by Hans L. Bodlaender and Fergus Duniho.

বিষয়শ্রেণী:ক্রীড়া
বিষয়শ্রেণী:দাবা
বিষয়শ্রেণী:দাবা খেলার গুটি
দ্বিগুণ দাবা

thumb|upright=2.05|right|'''দ্বিগুণ দাবা'''য় প্রারম্ভিক অবস্থান।

**দ্বিগুণ দাবা** ১৯১৬ খ্রিষ্টাব্দে জুলিয়েন গ্রান্ট হেওয়ার্ড দ্বারা আবিষ্কৃত ভিন্ন ধরনের দাবা খেলা বিশেষ। 

## খেলার নিয়ম

ব্রিটিশ চেস ম্যাগাজিন পত্রিকায় সর্বপ্রথম এই খেলার নিয়মাবলী প্রকাশিত থয়। এই খেলা ১২×১৬ ঘরবিশিষ্ট দাবার বোর্ডে খেলা হয়। প্রত্যেক খেলোয়াড় পাশাপাশি রাখা দুটি সম্পূর্ণ দাবার গুটির সেট নিয়ে খেলতে পারেন। খেলার সকল নিয়ম সাধারণ দাবা খেলার মতন। তাছাড়া কিছু অতিরিক্ত নিয়ম আছে। বোড়ে প্রথম চালে সর্বোচ্চ চার ঘর পর্যন্ত যেতে পারে। রাজা শুধুমাত্র তার নিজের অর্ধের বোর্ডেই ক্যাসলিং করতে পারে। প্রতিপক্ষের দুটি রাজার যেকোন একটিকে কিস্তিমাত করলেই খেলা শেষ হয়ে যায়।

## কাপাব্লাঙ্কা বনাম মারকোজি

হোসে রাউল কাপাব্লাঙ্কা, যিনি ১৯২০ এর দশকে বিভিন্ন ধরনের দাবা খেলার ওপর পরীক্ষা করেছিলেন, তিনি এই দ্বিগুণ দাবা খেলার ওপর আকৃষ্ট হন। তিনি ২২শে এপ্রিল, ১৯২৯ থেকে ২৬শে এপ্রিল ১৯২৯ লন্ডনের রয়্যাল অটোমোবাইল ক্লাবে গেজা মারোকজির সঙ্গে চারটি খেলার একটি প্রতিযোগিতায় নামেন এবং প্রতিযোগিতা +২−০=২ ফলাফলে জিতে যান।
thumb|upright=1.65|right|সাদার ৫৮ নম্বর চালের পর সাদার অবস্থান

সাদা: গেজা মারোকজি  কালো : হোসে রাউল কাপাব্লাঙ্কা 
**১**. i6 m10 **২**. h6 Nn10 **৩**. Nc3 Nc10 **৪**. Nn3 d8 **৫**. m3 e8 **৬**. Bl3 Bd10 **৭**. d3 Be10 **৮**. g5 Qd11 **৯**. e4 0-0-0 **১০**. Be3 f7 **১১**. Qg4 g7 **১২**. 0-0-0 Nf10 **১৩**. Bfj5 Rdg12 **১৪**.Qh3 h8 **১৫**. Qm2 i7 **১৬**. Ni3 Ng8 **১৭**. h7 Ni9 **১৮**. Nge2 k8 **১৯**. k5 j7 **২০**. Bjk4 Njk10 **২১**. j5 g6 **২২**. Ng4 Nj8 **২৩**. Bh4 Ne11 **২৪**. Bi5 Nl7 **২৫**. Bxd10 Qxd10 **২৬**. Qh2 Nl9 **২৭**. Bk2 Qo9 **২৮**. k6 Qxh2 **২৯**. Rxh2 Nj6 **৩০**. Bh1 jxk6 **৩১**. jxk6 Bh9 **৩২**. Ni5 Bef11 **৩৩**. 0-0 Nm7 **৩৪**. Nl4 Bj8 **৩৫**. Qo4 0-0 **৩৬**. Bn7 Rij12 **৩৭**. n6 Nml5 **৩৮**. Rn5 Ql10 **৩৯**. Rh4 Ql6 **৪০**. Qp4 Nj4 **৪১**. Nj5 Qn8 **৪২**. Rxj4 Qxn7 **৪৩**. l5 Qn10 **৪৪**. Rp5 p10 **৪৫**. Ro4 Kp11 **৪৬**. Bf4 Bl10 **৪৭**. Bh2 Bn8 **৪৮**. Nl6 Bj11 **৪৯**. Bo6 Bxo6 **৫০**. Rxo6 l9 **৫১**. Ro8 m9 **৫২**. Rdh1 Rg10 **৫৩**. Bg1 Qn9 **৫৪**. R8o5 Ro10 **৫৫**. Nn7 Rxo5 **৫৬**. Rxo5 Bxg1 **৫৭**. Np8 Qp9 **৫৮**. Nxg1 (**চিত্র দেখুন**) Nxl5 **৫৯**. Rh4 Rj9 **৬০**. Rho4 Ro12 **৬১**. n7 Nxm3 **৬২**. Rm4 Nk2 **৬৩**. Rk1 Rhj12 **৬৪**. Rxk2 Rj1+ **৬৫**. Kn2 Rxg1+ **৬৬**. Kd2 Nk10 **৬৭**. Qp7 Nl8 **৬৮**. Qo7 n10 **৬৯**. Rkm2 Nn9 **৭০**. Nxn9 Qxn9 **৭১**. Qn6 Rj11 **৭২**. Ko3 l8 **৭৩**. Rn4 Qn8 **৭৪**. Rn3 Ri1 **৭৫**. Ne2 Ri3 **৭৬**. Rmm3 Rxm3 **৭৭**. Rxm3 Rj6 **৭৮**. Nf4 Qh2 **৭৯**. Nfh3 Ql2 **৮০**. Qn4 Bxk6 **৮১**. Nxk6 Rxk6 **৮২**. p4 Rk3 **৮৩**. Rm5 Rj12 **৮৪**. Kp2 Rxh3 **৮৫**. Qi4+ l7 **৮৬**. Qxh3 Qxf2+ **৮৭**. Kc3 Rj2 **৮৮**. Ro3 Qc5+ **৮৯**. Kb3 Qxc2+ **৯০**. Kb4 Qxb2+ **৯১**. Kc4 Rc2+ **৯২**. Kd5 Qb5+ **৯৩**. Kd4 Qc5# **খেলার ফল** - **০–১**

## তথ্যসূত্র

## বহিঃসংযোগ
* Double Chess by Hans Bodlaender, *The Chess Variant Pages*
* 5619. Double Chess by Edward Winter, *Chess Notes*

বিষয়শ্রেণী:ক্রীড়া
বিষয়শ্রেণী:দাবা
বিষয়শ্রেণী:দাবার ইতিহাস
বিষয়শ্রেণী:বিমূর্ত কৌশল খেলা
বিষয়শ্রেণী:১৯১৬-এ প্রবর্তিত ছকের খেলা
দানব দাবা

**দানব দাবা** এক ভিন্ন ধরনের দাবা খেলা বিশেষ।

## নিয়ম

এই ধরনের খেলায় সাদা একটি রাজা ও চারটি বোড়ে নিয়ে কালোর সমস্ত গুটির বিপক্ষে খেলতে নামে। সাধারণ দাবা খেলার সমস্ত নিয়ম এই খেলায় প্রযোজ্য। তাছাড়া একটি অতিরিক্ত নিয়ম আছে। সাদা প্রতি চালে পরপর দুটি চাল দিতে পারে। সেই দান সাদা একটি গুটি দুইবার চালিয়ে বা দুইটি গুটি পরপর চালিয়ে করতে পারে। এই খেলার উদ্দেশ্য প্রতিপক্ষকে কিস্তিমাত করে পরাজিত করা। দ্বিতীয় দানে কিস্তির মুখে পড়ার সুযোগ না থাকলে সাদার রাজা প্রথম দানে কিস্তির মুখে যাওয়ার ক্ষমতা আছে। দুটি দানেই যদি রাজা কিস্তিলাভ করে তবেই রাজাকে কিস্তি দেওয়া যায়।

## নিয়মের গুরুত্ব

সাদা বোড়ের উত্তরণ ঘটে মন্ত্রীর আবির্ভাব ঘটলেই সাদা পরের দানে কিস্তিমাতের আবেদন করতে পারে। এমনকি বোর্ডে দুইটি রাজা থাকলেও সাদা রাজা সহজেই কিস্তিমাত করতে পারে।

## কিস্তিমাত

দানব দাবায় সাদা কালোকে তখনই কিস্তিমাত দিতে পারে, যখন কালো যে স্থানেই যাক না কেন, সাদা পরপর দুটি দানে কালো রাজাকে কিস্তি দিতে পারে। চিত্রের উদহারণ স্বরূপ সাদা তার বোড়েকে এমন একটি ঘরে নিয়ে যায় যাতে কালো রাজাকে আক্রমণ করতে পারে অর্থাৎ পরের পরপর দুই দানে কিস্তি দিতে পারে। কিস্তি এড়াবার জন্য কালো মন্ত্রী দিয়ে সাদা রাজাকে কিস্তি দিতে সক্ষম হয় না।

## তথ্যসূত্র

* 

## বহিঃসংযোগ

* Monster chess by David Regis
* Variants of Monster chess, and a description of a strategy for Black.

বিষয়শ্রেণী:ক্রীড়া
বিষয়শ্রেণী:দাবা
মহারাজা এবং সিপাহীরা

**মহারাজা এবং সিপাহীরা** বা *সতরঞ্জ দিবানা শাহ* বা *পাগল রাজার খেলা*, একটি জনপ্রিয় ভিন্ন ধরনের দাবা খেলা বিশেষ। এই খেলা ঊনবিংশ শতাব্দীতে ভারতে প্রথম খেলা হয়।

## খেলার নিয়ম

কালো সাধারণ দাবার সমস্ত গুটি নিয়ে খেলার সুযোগ পায়, এই খেলায় প্রত্যকটি কালো গুটির নাম হল *সিপাহী*। সাদা মাত্র একটি গুটি নিয়ে খেলতে পারে, তার নাম *মহারাজা* যা সাধারণ দাবার মন্ত্রী এবং ঘোড়ার চাল দিতে পারে। উভয়পক্ষের উদ্দেশ্য থাকে পরস্পরকে কিস্তিমাত করে পরাজিত করা। এই খেলায় বোড়ের উত্তরণ নিয়ম অগ্রাহ্য করা হয়।

## মীমাংসিত খেলা

৮x৮ বোর্ডে নিখুঁত খেলা খেললে কালো সর্বদা বিজয়ী হয়। হান্স বোডলেন্ডারের মতে, *একজন সতর্ক কালো খেলোয়াড়ের জেতাই উচিত। যদিও সবসময় তা সম্ভব নয়, এবং বহু ক্ষেত্রে, যখন সাদা 'মহারাজা' কালোর সারি ভেদ করে দেয়, তখন সাদার জেতার ভালো সুযোগ থাকে।*

এই খেলার ধাঁধা মীমাংসা হয়ে গেছে। জর্জ সাভডারিসের সৃষ্ট নিম্নলিখিত নিয়মে খেললে সাদা যে ভাবেই খেলুক না কেন, কালো জোর করে জয় পাবেই। 

:১... d5
:২... Nc6
:৩... Qd6
:৪... e5
:৫... Nf6
:৬... a5
:৭... Ra6
:৮... Rb6
:৯... Bg4
:১০... e4
:১১... Qe5
:১২... Be7
:১৩... O-O
:১৪... Rb2
:১৫... Ra8
:১৬... Ra6
:১৭... Rab6
:১৮... R6b3
:১৯... h5
:২০... g5
:২১... Nh7
:২২... Qd4

এবার মহারাজা যদি a1 ঘরে থাকে তবে:
:২৩... Rb1
:২৪... R3b2# ০-১

নতুবা:
:২৩... Qd1# ০-১

## তথসূত্র

* 

## বহিঃসংযোগ
* The Maharaja and the Sepoys by Hans L. Bodlaender.
* Brainking Rules page

বিষয়শ্রেণী:ভারতে দাবা
বিষয়শ্রেণী:দাবার রূপভেদ
রিজেন্ট এয়ারওয়েজ

**রিজেন্ট এয়ারওয়েজ** ছিল বাংলাদেশের একটি বেসরকারি যাত্রীবাহী বিমান সংস্থা। এই এয়ারলাইন্সের মালিক ছিল এইচজি এভিয়েশন লিঃ, যা হাবিব গ্রুপের একটি অধীনস্থ প্রতিষ্ঠান। রিজেন্ট এয়ারওয়েজ শাহজালাল আন্তর্জাতিক বিমানবন্দর থেকে বিমান পরিচালনা করত। সংস্থাটি ২০১০ সালে প্রতিষ্ঠিত হয় এবং একই বছর ১০ নভেম্বর যাত্রা শুরু করে। এই বিমান সংস্থাটি দুটি বোয়িং ৭৩৭-৭০০ বিমানের মাধ্যমে দেশী এবং আন্তর্জাতিক ফ্লাইট পরিচালনা করে থাকত। ২০১৯/২০ সালের দিকে খারাপ আর্থিক অবস্থার কারণে সংস্থাটি তহবিল সংগ্রহ এবং কার্যক্রম পুনরায় শুরু করার জন্য বিনিয়োগকারীদের সন্ধান করে। ২০২০ সালের মার্চে, কোভিড-১৯ প্রাদুর্ভাবের কারণ দেখিয়ে বিমান সংস্থাটি তার কার্যক্রম স্থগিত করে এবং তারপর থেকে এটি এখন পর্যন্ত কার্যক্রম পুনরায় শুরু করেনি।

## গন্তব্যসমূহ
রিজেন্ট এয়ারওয়েজ অভ্যন্তরীণ ও আন্তর্জাতিক মিলিয়ে মোট পাঁচটি গন্তব্যে ফ্লাইট পরিচালনা করছে। আন্তর্জাতিক ফ্লাইটের সূচনা হয় ২০১৩ সালের ১৫ জুলাই কুয়ালালামপুর ফ্লাইটের মাধ্যমে। ৯ অক্টোবর থেকে ব্যাংককে ফ্লাইট পরিচালনার কাজ চলছে। এছাড়াও ভবিষ্যতে সিঙ্গাপুর এবং হংকংয়ে পরিসেবা চালুরও পরিকল্পনা রয়েছে। ১৫ জুলাই ২০১৩ পর্যন্ত রিজেন্ট এয়ারওয়েজ নিম্নোক্ত গন্তব্যে যাত্রা করছে-
thumb|right|রিজেন্ট এয়ারওয়েজের একটি বোয়িং ৭৩৭-৭০০ বিমান শাহজালাল আন্তর্জাতিক বিমানবন্দরে অবতরণ করছে।

## সেবা এবং সুযোগসুবিধা সমূহ
### আসন বিন্যাস
বমবার্ডলার ড্যাশ-৮-কিউ৩০০ বিমানটি ৫০টি আসন রয়েছে যার প্রত্যেকটি সুলভ শ্রেণীর ও ২-২ বিন্যাসে সাজানো আছে। প্রত্যেকটি আসনের পিচ ৩২" করে।

বোয়িং ৭৩৭-৭০০ বিমানটিতে মোট ১২৬ জন যাত্রী ভ্রমণ করতে পারে যার মধ্যে ১২ টি আসন বিজনেস ক্লাসের এবং বাকীগুলি সুলভ শ্রেণীর। বিজনেস ক্লাসের আসনগুলি ২-২ বিন্যাসে সাজানো ও প্রতিটি আসনের পিচ ৪৫" এবং সুলভ শ্রেণীর আসনগুলির বিন্যাস ৩-৩ ও এই আনগুলির পিচ ৩৩"।
### পথিমধ্যে প্রদেয় সুযোগ-সুবিধা

অভ্যন্তরীণ পরিসেবায় সাধারণত যাত্রীদের স্যান্ডউইচ, ভাজা বাদাম, ম্যাংগো বার এবং পানীয় সরবরাহ করা হয়। দুটি বমবার্ডলার ড্যাশ-৮-কিউ৩০০ বিমানে এধরনের সেবা দেওয়া হলেও যাত্রীদের বিনোদনের কোন ব্যবস্থা নেই।

আন্তর্জাতিক ফ্লাইটে যাত্রীদের বিমান ফ্লাইট ক্যাটারিং সেন্টারের সরবরাহকৃত খাবার পরিবেশন করা হয় যার মধ্যে দেশীয় এবং আন্তর্জাতিক স্বাদের খাবার থাকে।

## বিমান বহর
আগস্ট ২০১৩ পর্যন্ত নিম্নোক্ত বিমানগুলো বহরে যুক্ত আছে-




## তথ্যসূত্র

বিষয়শ্রেণী:২০১০-এ প্রতিষ্ঠিত
বিষয়শ্রেণী:বাংলাদেশের বিমান পরিবহন সংস্থা
বিষয়শ্রেণী:বাংলাদেশের বিলুপ্ত বিমান পরিবহন সংস্থা
বিষয়শ্রেণী:২০১০-এ প্রতিষ্ঠিত বাংলাদেশী কোম্পানি
বেইরুট দাবা

thumb|upright=0.95|right|'''বেইরুট দাবা''' - ''বোমা বাহকেরা'' বিস্ফোরক পোশাক পরে আছেন বলে ধরা হয়
১৯৯২ খ্রিষ্টাব্দে জিম উইন্সলো দ্বারা উদ্ভাবিত **বেইরুট দাবা** এক ভিন্ন ধরনের দাবা খেলা বিশেষ।

## খেলার নিয়ম

বেইরুট দাবা খেলা সাধারণ দাবার বোর্ড ও গুটি নিয়ে খেলা হয়। খেলার নিয়মও সাধারণ দাবা খেলার মতন। তবে একটি অতিরিক্ত নিয়ম রাখা হয়েছে। খেলা শুরু হওয়ার আগে প্রতি খেলোয়াড় গোপণে তার ভাগের রাজা বাদে যে কোন একটি গুটিতে একটি লাল বিন্দু আটকে দেন। এই গুটিকে *বোমা বাহক* বলে। খেলার যে কোন চালে, খেলোয়াড় চাল না দিয়ে, মুখে *বুম!* বলে শব্দ উচ্চারণ করে বোমা বাহক গুটিকে উল্টে দিতে পারেন। এর ফলে খেলা থেকে বোমা বাহক এবং তার দখলীকৃত ঘর সংলগ্ন সবদিকের ৩x৩ এলাকায় থাকা ঘরে অবস্থিত নিজের ও প্রতিপক্ষের সমস্ত গুটিকে উচ্ছেদ করতে হয়।

## খেলা জয়ের নিয়ম

এই খেলা জেতার দুইটি উপায় আছে - ১) প্রতিপক্ষকে কিস্তিমাত করা, ২) প্রতিপক্ষের রাজাকে বোমা বাহক দ্বারা বোমা মেরে উড়িয়ে দেওয়া।

## তথ্যসূত্র

## বহিঃসংযোগ
* Pathguy.com  এড ফ্রাইডল্যান্ডারের বেইরুট দাবা প্রোগ্রাম

বিষয়শ্রেণী:ক্রীড়া
বিষয়শ্রেণী:দাবা
পারমাণবিকৌশল

thumb|upright=1.65|right|'''পারমাণবিকৌশল''' - প্রারম্ভিক অবস্থান। চিত্রে ''ক্ষেপণাস্ত্র'' উল্টোনো রাজা হিসেবে চিহ্নিত করা হয়েছে

১৯৭২ খ্রিষ্টাব্দে রবার্ট মন্টে মার্সাই দ্বারা উদ্ভাবিত **পারমাণবিকৌশল** বা **স্ট্র্যাটোমিক** এক ভিন্ন ধরনের দাবা খেলা বিশেষ।

 এই খেলায় দাবার সাথে আধুনিক যুদ্ধের অস্ত্রশস্ত্রের ধারণা যোগ করা হয়েছে।

## খেলার নিয়ম

এই খেলা ১০×১০ দাবা বোর্ডে দাবার সমস্ত গুটি নিয়ে খেলা হয়। এর সঙ্গে প্রতি খেলোয়াড় দুটি করে *ক্ষেপণাস্ত্র* বা *নিউক্লীয়া* গুটি এবং দুটি করে অতিরিক্ত বোড়ে পায়। সাধারণ দাবার সমস্ত নিয়মাবলী এই খেলায় প্রযোজ্য। তবে বোড়ের উত্তরণ দশমের সারির বদলে নবম সারিতে বা র‍্যাঙ্কে হয় এবং বোড়ে থেকে ক্ষেপণাস্ত্রতেও উত্তরণ করা যায়। ক্ষেপণাস্ত্র সাধারণতঃ রাজার মত প্রতি দানে যে কোন দিকে এক ঘর পর্যন্ত যেতে পারে এবং অন্যান্য গুটির মতো অন্য গুটি দ্বারা উচ্ছেদ হতে পারে।

### ক্ষেপণাস্ত্র উৎক্ষেপণ

ক্ষেপণাস্ত্র গুটির বিশেষ ক্ষমতা হল উৎক্ষেপণ। উৎক্ষেপণের দুটি পূর্বশর্ত রয়েছে - ১) উৎক্ষেপণের আগে বোড়ে ছাড়া অন্য যে কোন একট গুটির উচ্ছেদ হতে হবে, ২) ক্ষেপণাস্ত্রকে প্রতিপক্ষের গুটি দ্বারা আক্রান্ত হওয়া চলবে না। এই দুই পূর্বশর্ত পূরণ হলে কোন খেলোয়াড় যে কোন সময় যে কোন ঘরে ক্ষেপণাস্ত্র উৎক্ষেপণ করতে পারে। 
উৎক্ষেপিত ক্ষেপণাস্ত্র তার লক্ষ্যে অবস্থিত গুটি এবং তার সংলগ্ন ৩×৩ ঘরগুলিতে অবস্থিত উভয় দলের গুটিকে উচ্ছেদ করতে পারে। একমাত্র রাজাকে উচ্ছেদ করতে ক্ষেপণাস্ত্র পারে না। উৎক্ষেপণের ফলে ক্ষেপণাস্ত্রটি নিজেও উচ্ছেদ হয়ে যায়।

## তথ্যসূত্র

## বহিঃসংযোগ
* Stratomic Chess by Bo Leuf and revised by Jean-Louis Cazaux, *The Chess Variant Pages*
* Pathguy.com এড ফ্রাইডল্যান্ডারের পারমাণবিকৌশল প্রোগ্রাম

বিষয়শ্রেণী:ক্রীড়া
বিষয়শ্রেণী:দাবা
বিষয়শ্রেণী:জনপ্রিয় সংস্কৃতিতে পারমাণবিক যুদ্ধ ও অস্ত্র
চেসেন্স

thumb|upright=1.45|right|'''চেসেন্স'''- প্রারম্ভিক অবস্থান

১৯৮৯ খ্রিষ্টাব্দে জিম উইন্সলো দ্বারা উদ্ভাবিত **চেসেন্স** এক ভিন্ন ধরনের দাবা খেলা বিশেষ।।

## বর্ণনা

এই খেলাটি ৬×৯ আয়তক্ষেত্রের দাবা বোর্ডে খেলা হয়। চিত্রে দেখানো কালো ঘরগুলিতে খেলা হয়না। প্রত্যেক খেলোয়াড়ের একটি করে রাজা ও নয়টি করে বোড়ে থাকে। এর মধ্যে তিনটি করে বোড়ে খেলার শুরুতে বোর্ডের বাইরে থাকে।

## খেলার নিয়ম

এই খেলায় রাজাকে নড়ান যায় না এবং প্রারম্ভিক অবস্থানেই স্থির করে রাখা হয়। বোড়ে নিজের দলের অন্য বোড়ের অবস্থানের সাপেক্ষে নিম্নলিখিত উপায়ে নড়তে পারে। 
* কোন বোড়ে নিজের দলের অন্য বোড়ের সাপেক্ষে সোজাসুজি অবস্থানে থাকলে, উভয়ে দাবার নৌকার মত চাল দিতে পারে। 
* কোন বোড়ে নিজের দলের অন্য বোড়ের সাপেক্ষে আড়াআড়ি অবস্থানে থাকলে, উভয়ে দাবার গজের মত চাল দিতে পারে।
* কোন বোড়ে নিজের দলের অন্য বোড়ের সাপেক্ষে ঘোড়ার চালের অবস্থানে থাকলে, উভয়ে দাবার ঘোড়ার মত চাল দিতে পারে।
* কোন বোড়ে নিজের দলের অন্য একাধিক বোড়ের সাপেক্ষে একাধিক অবস্থানে থাকলে, উভয়ে একাধিক ভাবে চাল দিতে পারে।
* কোন বোড়ের অবস্থানের সঙ্গে নিজের দলের অন্য কোন বোড়ের অবস্থানের কোন সম্পর্ক না থাকলে, বোড়েটিকে নড়ানো যায়না। 
* রাজার অবস্থানের সাথে বোড়ের চালের কোন সম্পর্ক নেই।
কোনো বোড়ে চিত্রে দেখানো কালো ঘরগুলিতে যেতে পারে না। যখন বোড়ে ঘোড়ার মত চাল দিতে পারে, শুধু সেই অবস্থা ছাড়া কোন অবস্থাতেই কালো ঘর গলিকে অতিক্রম করতে পারে না। বোর্ডে কোন বৈধ চাল দেওয়ার উপায় না থাকলে খেলোয়াড় অতিরিক্ত বোড়েকে প্রারম্ভিক ছয়টি অবস্থানের যে কোন খালি অবস্থানে এনে খেলা চালু রাখতে পারে। কিস্তি, কিস্তিমাত এবং উচ্ছেদের নিয়ম দাবার মত। কিন্তু এই খেলায় কিস্তিমাত ও চালমাত উভয় ভাবেই প্রতিপক্ষকে পরাজিত করা যায়। খেলোয়াড়ের কন বৈধ দান না থাকলে চালমাত হলেও পরাজিত ঘোষণা করা হয়।

## তথ্যসূত্র

## বহিঃসংযোগ
* Chessence by Peter Aronson, *The Chess Variant Pages*
* Play.Chessvariants.org the Chessence PBM Game Courier 
* Pathguy.com  এড ফ্রাইডল্যান্ডারের চেসেন্স প্রোগ্রাম

বিষয়শ্রেণী:ক্রীড়া
বিষয়শ্রেণী:দাবা
উবুন্টু (দর্শন)

**উবুন্টু** ( ;) হল দক্ষিণ আফ্রিকার বন্টু উপজাতিদের একটি শব্দ যার অর্থ হল অপরের জন্য মানবতা। এই শব্দটি মানবতাবাদী দর্শন, নৈতিক ভাবাদর্শ, উবুন্টুইজম ও মানবতাবাদী বোঝাতে আশি এবং নব্বইয়ের দশক থেকে ব্যবহার হয়ে আসছে।

নেলসন ম্যান্ডেলার নেতৃত্বে দক্ষিণ আফ্রিকার গণতান্ত্রিক আন্দোলনের সময় থেকে এই শব্দটি দক্ষিণ আফ্রিকার বাইরে ব্যাপক জনপ্রিয় হতে শুরু করে। এছাড়া ডেসমন্ড টুটুর লেখার মাধ্যমেও ইংরেজি ভাষাভাষী জনগণের মধ্যেও তা জনপ্রিয়তা লাভ করে।

## তত্বের উৎপত্তি

উবুন্টু শব্দটি দক্ষিণ আফ্রিকায় উনিশ শতকের শুরুর দিক থেকেই আবির্ভাব হতে শুরু করে। বিভিন্ন ধরনের অনুবাদে মানবতা, সদয়গুণ, পরোপকারিতা দয়াশীলতা ইত্যাদি উঠে আসতে থাকে। তবে ব্যকরনগত ভাবে এর উৎপত্তি হয়েছে উন্টু শব্দ থেকে যার অর্থ মানুষ বা ব্যক্তি। এর সাথে উবু (বিশেষ্য, অর্থ মানবতা) উপসর্গটি যোগ করার ফলে শব্দটি দারায় উবুন্টু যার পুরো আর্থ দারায় মানুষের জন্য মানবতা বা অপরের জন্য মানবতা।

## তত্বের সংজ্ঞা
উবুন্টু শব্দের অনেক অর্থ বিদ্যমান তবে এর মূল মূল উৎপত্তিস্থল দক্ষিণ আফ্রিকান ভাষাগুলোতেই এর যুতসই সংজ্ঞা পাওয়া যায় না (উবুন্টুর সম্পর্কে সক্ষিন আফ্রিকান এবং আফ্রিকান বংশোদ্ভূতরা কি মনে করেন তা জানতে একটা জরিপ চালানো হয়েছিল)। আফ্রিকানদের মতে উবুন্টু হল এমন একটি সমাজ যেখানে সকলকে মানবতার সাথে বিবেচনা করা হয়।

মিচায়েল ওনিইবুচি এজের মতে উবুন্টুর মূল দর্শনকে এভাবে সংজ্ঞায়িত করা যেতে পারে- একজন মানুষের সাথে আরেকজনের পার্থক্য, স্বতন্ত্র বিচার ধারা এবং ভিন্ন অবস্থান থাকা সত্ত্বেও অপরের মতামতকে সম্মান করা এবং তার দর্শনকে স্বীকৃতি প্রদান করা। এটি অবশ্যই একটি সৃষ্টিশীল সঙ্গায়ন। মানবতা একটি চারিত্রিক গুন। সমাজের এই পরিবর্তনের মাঝে টিকে থাকতে হলে প্রত্যেকের প্রয়োজন প্রত্যেককে। এই দর্শনের মতে *আমরা একে অপরের সৃষ্টিশীলতা ভাগাভাগি করে নেই এক সাথে চলব বলে। তুমি আছ বলে আমি আছি, আর অবশ্যই আমি আছি বলে তুমি আছ, শত পার্থক্য এবংমূল্যবোধ থাকা সত্ত্বেও আমি একাই কোন একক স্বত্বা নই*।

## তথ্যসূত্র

## বহিঃসংযোগ

* Magolego, Melo. 2013. "Ubuntu in Western Society", M&G Thought Leader Blog 
* Sonal Panse, Ubuntu – African Philosophy (buzzle.com)
* Sean Coughlan, All you need is ubuntu, BBC News Magazine, Thursday, 28 September 2006.
* A. Onomen Asikele, Ubuntu Republics of Africa (2011)

বিষয়শ্রেণী:দর্শন
বিষয়শ্রেণী:আফ্রিকার দর্শন
বিষয়শ্রেণী:সামাজিক আন্দোলন
বিষয়শ্রেণী:জিম্বাবুয়ের রাজনীতি
বিষয়শ্রেণী:মানবতাবাদ
বিষয়শ্রেণী:সামাজিক নীতিশাস্ত্র
বিষয়শ্রেণী:নৈতিক ঘরানা ও আন্দোলন
বিষয়শ্রেণী:বিউপনিবেশায়ন
বিষয়শ্রেণী:আফ্রিকান দর্শন
বিষয়শ্রেণী:সর্ব-আফ্রিকাবাদ
বিষয়শ্রেণী:আফ্রিকান ও কৃষ্ণাঙ্গ জাতীয়তাবাদ
বিষয়শ্রেণী:দক্ষিণ আফ্রিকার রাজনীতি
স্যাম পিত্রোদা

**সত্যনারায়ণ গঙ্গারাম পিত্রোদা** (সংক্ষেপে**স্যাম্ পিত্রোদা** নামে পরিচিত) (জন্ম: ৪ঠা মে, ১৯৪২) একজন ভারতীয় ইঞ্জিনিয়ার, ব্যবসা নির্বাহী এবং নীতি সৃষ্টিকর্তা। তিনি জনসাধারণ তথ্য পরিকাঠামো ও প্রবর্তিত নেভিগেশনের উপর ভারতের প্রধানমন্ত্রীর উপদেষ্টা ও ভারতের জাতীয় উদ্ভাবন কাউন্সিলের চেয়ারম্যান।

তিনি জাতিসংঘের একজন উপদেষ্টা হিসেবেও কাজ করেছেন।

## জীবন
স্যাম্ পিত্রোদা উড়িষ্যার তিতলাগড়ে জন্মগ্রহণ করেন। তিনি মহাত্মা গান্ধী এবং তার দর্শনের দ্বারা গভীরভাবে প্রভাবিত হয়েছিলেন। তার স্কুলজীবন গুজরাতে শুরু হয়। পরে তিনি মার্কিন যুক্তরাষ্ট্রে গিয়েছিলেন এবং শিকাগোর ইলিনয় ইনস্টিটিউট অব টেকনোলজি -এ মাস্টার ডিগ্রী অর্জন করেন।
thumbnail|left|২০০৯ সালে স্যাম্ পিট্রডা

## পুরস্কার ও সম্মান
* ২০০৯ সালে বিজ্ঞান ও প্রকৌশল তার অবদানের জন্য ভারত সরকার দ্বারা পদ্মভূষণ।
* টেলিকমের উপস্থাপন ও ভারতের আইটি (IT) বিপ্লবের জন্য ২০০৯ সালে স্কচ্ (Skoch) চ্যালেঞ্জার লাইফ টাইম অ্যাচিভমেন্ট অ্যাওয়ার্ড।
* ২০০৯ সালে অন্ধ্র বিশ্ববিদ্যালয় D.Sc উপাধি দিয়ে সম্মানিত করে।
* IEEE যোগাযোগ সোসাইটি, ২০০৭ সালে টেলিযোগাযোগ ক্ষেত্রে পাবলিক সার্ভিস -এর জন্য পুরস্কার প্রদান করে।
* ২০০২ সালে :en:Dataquest লাইফ টাইম অ্যাচিভমেন্ট পুরস্কার দেয়।

## তথ্যসূত্র

বিষয়শ্রেণী:১৯৪২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় বিজ্ঞানী
বিষয়শ্রেণী:ইলিনয় ইনস্টিটিউট অব টেকনোলজির প্রাক্তন শিক্ষার্থী
বিষয়শ্রেণী:বাড়োদার মহারাজা সায়াজীরাও বিশ্ববিদ্যালয়ের প্রাক্তন শিক্ষার্থী
বিষয়শ্রেণী:মার্কিন নাগরিকত্ব প্রাপ্ত ব্যক্তি
বিষয়শ্রেণী:মার্কিন যুক্তরাষ্ট্রের প্রাক্তন নাগরিক
বিষয়শ্রেণী:প্রবাসী ভারতীয় সম্মান প্রাপক
বিষয়শ্রেণী:ওড়িশার ব্যবসায়ী
বিষয়শ্রেণী:বড়োদরার ব্যক্তি
বিষয়শ্রেণী:বিজ্ঞান ও প্রকৌশলে পদ্মভূষণ প্রাপক
বিষয়শ্রেণী:মার্কিন যুক্তরাষ্ট্রে ভারতীয় অভিবাসী
বিষয়শ্রেণী:শিকাগোর ব্যবসায়ী
বিষয়শ্রেণী:ভারতে মার্কিন অভিবাসী
বিষয়শ্রেণী:ভারতের নাগরিকীকৃত নাগরিক
বিষয়শ্রেণী:গুজরাতি ব্যক্তি
বিষয়শ্রেণী:২০শ শতাব্দীর ভারতীয় ব্যবসায়ী
বিষয়শ্রেণী:২০শ শতাব্দীর মার্কিন ব্যবসায়ী
বিষয়শ্রেণী:২১শ শতাব্দীর ভারতীয় ব্যবসায়ী
বিষয়শ্রেণী:মার্কিন যুক্তরাষ্ট্রের নাগরিকীকৃত নাগরিক
বিষয়শ্রেণী:গুজরাতি বংশোদ্ভূত মার্কিন ব্যক্তি
ইউনিকোডে দাবার প্রতীকসমূহ

[ইউনিকোডের দাবা প্রতীকগুলির ফন্টে অঙ্কন (সারণী হিসাবে একই ক্রম অনুসারে)। শীর্ষে: [আরিয়াল ইউনিকোড এমএস ফন্ট। নিচে: তাহোমা ফন্ট।|alt=|থাম্ব|300xপিক্সেল]]
দাবার প্রতীকগুলি ইউনিকোডের অংশ।
চিত্র ব্যবহারের পরিবর্তে, ইউনিকোড অক্ষর সেটে সংজ্ঞায়িত করা চিহ্ন দ্বারা দাবা গুটি উপস্থাপন করা যায়। এটি সম্ভব করে তোলে:
* গ্রাফিক্স এডিটরের বদলে একটি টেক্সট এডিটর বা ওয়ার্ড প্রসেসর ব্যবহার করে চিহ্ন উৎপাদন।

এই প্রতীকগুলি প্রদর্শন বা মুদ্রণ করার জন্য, কম্পিউটারে ইনস্টল থাকা ভাল ইউনিকোড সমর্থক এক বা একাধিক ফন্ট থাকলে তা নথিতে (ওয়েব পৃষ্ঠা, ওয়ার্ড প্রসেসর নথি ইত্যাদি) ব্যবহার করা আবশ্যক।

## ইউনিকোড কোডপয়েন্ট এবং এইচটিএমএল
দাবার প্রতীকগুলি বিবিধ প্রতীকসমূহের অংশ।

## তথ্যসূত্র

দাবা
বিষয়শ্রেণী:প্রতীকের তালিকা
বিষয়শ্রেণী:দাবা
অ্যান্ডারনাখ দাবা

**অ্যান্ডারনাখ দাবা** এক ভিন্ন ধরনের দাবা খেলা বিশেষ।

## ইতিহাস

এই দাবার নাম জার্মানীর অ্যান্ডারনাখ শহরের নামানুসারে দেওয়া হয়েছে। এই শহরে ভিন্ন ধরনের দাবাপ্রেমীরা প্রতি বছর মিলিত হন। ১৯৯৩ খ্রিষ্টাব্দের এই রকম এক সভায় এক দাবার সমস্যার প্রতিযোগিতায় অ্যান্ডারনাখ দাবাকে সামনে আনা হয়।

## নিয়ম

অ্যান্ডারনাখ দাবায় সাধারণ দাবার সমস্ত নিয়ম প্রযোজ্য। এছাড়া একটি বিশেষ নিয়ম আছে। এই দাবায় কোন গুটি বিপক্ষের গুটিকে উচ্ছেদ করলে বিপক্ষের রং ধারণ করে। কিন্তু রাজা যদি বিপক্ষের কোন গুটিকে উচ্ছেদ করে, তখন তার রং পরিবর্তন হয় না।  যে দানে বিপক্ষের কোন গুটিকে উচ্ছেদ হয় না, সেই দান সাধারণ দাবার নিয়ম মেনে চলে। বোড়ের উত্তরণ হলে রং পরিবর্তন না হলেও অষ্টম সারিতে থাকা বিপক্ষের কোন গুটি উচ্ছেদ করে বোড়ের উত্তরণ হলে উত্তরণের পর নতুন গুটির রং পরিবর্তন হয়।

## একটি অ্যান্ডারনাখ দাবার সমস্যা

পাশে দেখানো চিত্র অ্যান্ডারনাখ দাবার সমস্যার একটি উদহারণ। এই সমস্যার উদ্দেশ্য তিন দানে সমাধান করে চিত্রে প্রদর্শিত অবস্থানে পৌছনো। সমস্যাটির সমাধান হল-
:**১**. Nf3 Nc6
:**২**. Ne5 Nxe5 (কালো ঘোড়া e5 ঘরে থাকা সাদা ঘোড়াকে উচ্ছেদ করে নিজেই সাদা ঘোড়াতে পরিণত হয়।)
:**৩**. Nxd7 Nb8 (e5 ঘরে থাকা সাদা ঘোড়া d7 ঘরে থাকা কালো বোড়েকে উচ্ছেদ করে আবার কালো ঘোড়াতে পরিণত হয়। সেই কালো ঘোড়া ফাঁকা b8 ঘরে স্থান দখল করে। সমস্যার সমাধান হয়।

## তথ্যসূত্র

## বহিঃসংযোগ
* A selection of Andernach problems

বিষয়শ্রেণী:ক্রীড়া
বিষয়শ্রেণী:দাবা
আধুনিক দাবা

১৯৬৮ খ্রিষ্টাব্দে গ্যাব্রিয়েল বিসেন্টে মরা দ্বারা উদ্ভাবিত **আধুনিক দাবা** এক ভিন্ন ধরনের দাবা খেলা বিশেষ।

## বোর্ড

আধুনিক দাবা ৯ x ৯ দাবা বোর্ডে খেলা হয়। এই খেলায় প্রতি খেলোয়াড় সাধারণ দাবার প্রচলিত সমস্ত গুটি ছাড়াও দুইটি অতিরিক্ত গুটি পায়। এর মধ্যে একটি হল একটি অতিরিক্ত বোড়ে ও অপরটি হল *প্রধানমন্ত্রী* Prime Minister|30px

## নিয়ম

খেলা প্রচলিত দাবার সমস্ত নিয়ম মেনে চলে। শুধু একটি অতিরিক্ত নিয়ম প্রধানমন্ত্রীর ক্ষেত্রে প্রযোজ্য। প্রধানমন্ত্রী গুটিটি দাবার গজ ও ঘোড়া উভয়ের দান দিতে পারে।

## তথ্যসূত্র

* 

## বহিঃসংযোগ
* Modern chess by Hans Bodlaender

বিষয়শ্রেণী:ক্রীড়া
বিষয়শ্রেণী:দাবা
ঘাসফড়িং (দাবার গুটি)

ঘাসফড়িং এক ধরনের অপ্রচলিত দাবার গুটি বিশেষ।

## ইতিহাস

*চেল্টেমহ্যাম একজামিনার* পত্রিকায় প্রকাশিত এক দাবা সংক্রান্ত সমস্যার সমাধানে ১৯১৩ খ্রিষ্টাব্দে টমাস রেনার ডসন ঘাসফড়িং গুটিকে প্রথম উদ্ভব করেন । এই গুটিকে ইংরেজি G বর্ণ এবং উল্টানো মন্ত্রী দিয়ে সূচিত করা হয়।

## প্রারম্ভিক অবস্থান

ঘাসফড়িং যে দাবাতে খেলা হয়, তাকে ঘাসফড়িং দাবা বলে। এই দাবার কোন কোন ক্ষেত্রে বোড়েকে এক সারি এগিয়ে রেখে আটটি করে ঘাসফড়িং গুটিকে দ্বিতীয় ও সপ্তম সারিতে রাখা হয়, আবার কোন কোন ক্ষেত্রে মন্ত্রীর বদলেীকটি করে ঘাসফড়িংকে রাখা হয়। 

## চাল

ঘাসফড়িং দাবার মন্ত্রীর মতো সোজাসুজি বা আড়াআড়ি ভাবে যে কোন দিকে যেতে পারে। কিন্তু সেটা করতে গেলে তাকে নিজের দলের বা প্রতিপক্ষের কোন একটি গুটিকে টপকে ঐ গুটির ঠিক পরের ঘরে যেতে হয়। যদি টপকে যাওয়ার মতো কোন গুটি না থাকে বা পরপর একাধিক গুটি থাকে, তবে ঘাসফড়িংকে নড়ানো যায় না। ঘাসফড়িং যে গুটিকে টপকে যায়, তার ওপর কোন রকম প্রভাব ফেলে না। কিন্তু টপকে যাওয়ার পরে যে ঘর পৌঁছয়, সে ঘরে বিপক্ষের গুটি থাকলে তাকে উচ্ছেদ করতে পারে। উদহারণ স্বরূপ, প্রথম চিত্রে d4 এ থাকা সাদা ঘাসফড়িং b2, d1, d7 ও h8 ঘরে যেতে পারবে এবং a7 ঘরে গিয়ে কালো বোড়েকে উচ্ছেদ করতে পারবে। কিন্তু g4 যেতে গেলে দুইটি গুটি টপকাতে হবে বলে যেতে পারে না।

## তথ্যসূত্র

## বহিঃসংযোগ
* Grasshopper chess by Hans Bodlaender.

বিষয়শ্রেণী:ক্রীড়া
বিষয়শ্রেণী:দাবা
হেমট্রামিক, মিশিগান

**হেমট্রামিক** (**Hamtramck**) আমেরিকার মিসিগান রাজ্যের একটি শহর। ২০১০ সালের জনগণনা অনুসারে এই শহরের জনসংখ্যা ২২,৪২৩ এবং আমেরিকার সেন্সাস ব্যুরো-এর তথ্য অনুসারে এই শহরের আয়তন ২.০৯ বর্গমাইল। 

হেমট্রামিক শহর প্রধানত ডেট্রয়েট শহর দ্বারা পরিবেষ্টিত। হাইল্যান্ড পার্ক এর সাথে এই শহরের সীমানার সামান্য সংযোগ রয়েছে।

## আরও দেখুন
* হেমট্রামিক পাবলিক স্কুল্‌স

## তথ্যসূত্র

## বহিঃসংযোগ

*  City of Hamtramck
*  Hamtramck Chamber of Commerce
*  

বিষয়শ্রেণী:মিশিগান
বিষয়শ্রেণী:১৯০১-এর মার্কিন যুক্তরাষ্ট্রের প্রতিষ্ঠান
বিষয়শ্রেণী:মেট্রো ডেট্রয়েট
বিষয়শ্রেণী:মিশিগানে আলবেনীয়-আমেরিকান সংস্কৃতি
বিষয়শ্রেণী:মিশিগানে পোলীয়-আমেরিকান সংস্কৃতি
বিষয়শ্রেণী:১৯০১-এ প্রতিষ্ঠিত জনবহুল জায়গা
বিষয়শ্রেণী:ওয়েইন কাউন্টি, মিশিগানে জনবহুল জায়গা
আলেখিনের বন্দুক

**আলেখিনের বন্দুক** দাবার এক ধরনের আক্রমণাত্মক ব্যূহ বিশেষ।

## ইতিহাস

আলেখিনের বন্দুক বিশ্ব দাবা চ্যাম্পিয়ান আলেকসান্দর আলেখিনের নামানুসারে হয়েছে। ১৯৩০ খ্রিষ্টাব্দে সান রেমোতে তিনি গ্র্যান্ডমাস্টার আরোন নিমজোভিচের বিরুদ্ধে এই পদ্ধতিতে খেলে জয়লাভ করেন।

## চাল

আলেখিনের বন্দুকের ধারণাটি হল দুইটি নৌকাকে পরপর একে অপরের পেছনে রেখে তাদের পেছনে মন্ত্রীকে রেখে তিনটি প্রধান শক্তিকে এক সারিতে নিয়ে আসা। এই ধরনের গুটির অবস্থান প্রতিপক্ষের বিরুদ্ধে এক তীব্র আক্রমণের সূচনা করে। কিছু বিরল ক্ষেত্রে দুই নৌকা ও এক মন্ত্রীর বদলে দুই মন্ত্রী ও এক নৌকা এই পদ্ধতিতে সাজানো হয়। 

## আলেখিন বনাম নিমজোভিচ

আলেখিন বনাম নিমজোভিচের খেলায় ২৬ নম্বর দানে আলেকসান্দর আলেখিন আলেখিনের বন্দুক অবস্থান রচনা করার মাত্র চার দান পরেই নিমজোভিচ তার আক্রমণ প্রতিরোধ করতে না পেরে পরাজিত হন।

**১**. e4 e6 **২**. d4 d5 **৩**. Nc3 Bb4 **৪**. e5 c5 **৫**. Bd2 Ne7 **৬**. Nb5 Bxd2+ **৭**. Qxd2 0–0 **৮**. c3 b6 **৯**. f4 Ba6 **১০**. Nf3 Qd7 **১১**. a4 Nbc6 **১২**. b4 cxb4 **১৩**. cxb4 Bb7 **১৪**. Nd6 f5 **১৫**. a5 Nc8 **১৬**. Nxb7 Qxb7 **১৭**. a6 Qf7 **১৮**. Bb5 N8e7 **১৯**. 0–0 h6 **২০**. Rfc1 Rfc8 **২১**. Rc2 Qe8? **২২**. Rac1 Rab8 **২৩**. Qe3 Rc7 **২৪**. Rc3 Qd7 **২৫**. R1c2 Kf8 **২৬**. Qc1 (চিত্র) Rbc8 **২৭**. Ba4 b5 **২৮**. Bxb5 Ke8 **২৯**. Ba4 Kd8 **৩০**. h4! h5 **৩১**. Kh2 g6 **৩২**. g3 (*[[জুগজোয়াং]]*) **১-০**

## তথ্যসূত্র

বিষয়শ্রেণী:দাবা
পাগলাগারদ দাবা

**পাগলাগারদ দাবা** এক ভিন্ন ধরনের দাবা খেলা বিশেষ।

## নিয়ম
thumb|250px|১. N@e7+ Kh8<br />২. Bxg7#

পাগলাগারদ দাবায় সাধারণ দাবার সকল নিয়ম প্রযোজ্য। কিন্তু তাঁর সঙ্গে অবতরণ নামে এক অতিরিক্ত নিয়ম যোগ করা আছে। এই নিয়ম অনুযায়ী কোন উচ্ছেদ হওয়া গুটি রং বা দল পরিবর্তন করে বিপক্ষের সংরক্ষণে চলে যায়। খেলার যে কোন মুহুর্তে সেই খেলোয়াড় দান না দিয়ে গুটিটিকে আবার বোর্ডে নিজের পক্ষে কোন খালি ঘরে 'অবতরণ' করায়। কিন্তু বোড়েকে প্রথম ও অষ্টম সারিতে অবতরণ করানো যায় না। সাধারণ দাবায় যে কিস্তিতে কিস্তিমাত করা যায়, এই নিয়মে রাজা ও রাজাকে আক্রমণকারী গুটির মাঝে উচ্ছেদ হওয়া গুটিকে বৈধ অবতরণ ঘটিয়ে এই দাবায় তা আটকানো যায়। আবার উপযুক্ত জায়গায় অবতরণ ঘটিয়ে আকস্মিকভাবে কিস্তিমাত করা যায়। কোন বোড়ের উত্তরণ ঘটার পর তার উচ্ছেদ ঘটলে তাকে বোড়ে হিসেবে উতরণ করাতে হয়।

## কৌশল

পাগলাগারদ দাবায় মন্ত্রী, নৌকা ও গজের চেয়ে বোড়ে ও ঘোড়ার গুরুত্ব বেশি। যদি প্রথম তিনটি গুটির মধ্যে যে কোন একটি দুই তিন ঘর দূর থেকে রাজাকে কিস্তি দেয়, তখন বোড়েকে রাজার পাশের ঘরে অবতরণ ঘটিয়ে ভালোভাবে প্রতিরক্ষা করা যায়। অপরদিকে ঘোড়াকে কিস্তি দেওয়া থেকে কোনো গুটি আটকাতে পারে না বলে আক্রমণে ের গুরুত্ব অনেক বেশি। এই খেলায় বোড়েকে শত্রুশিবিরের গভীরে অবতরণ ঘটিয়ে দিলে এই গুটি কিস্তি দিতে বিপজ্জনক ভূমিকা পালন করে।

## তথ্যসূত্র

## বহিঃসংযোগ
* Crazyhouse by Fergus Duniho, *The Chess Variant Pages*
* Scidb a chess database supporting Crazyhouse

বিষয়শ্রেণী:ক্রীড়া
বিষয়শ্রেণী:দাবা
২০১৩ ইউএস ওপেন - পুরুষদের দ্বৈত

২০১২ ইউএস ওপেন - পুরুষদের দ্বৈত টেনিস প্রতিযোগিতার বিজয়ী বব ব্রায়ান ও মাইক ব্রায়ান সেমিফাইনালে লিয়েন্ডার পেজ ও রাদেক স্তেপানেকের নিকট পরাজিত হন। পেজ ও স্তেপানেক ফাইনালে আলেকজান্ডার পেয়া ও ব্রুনো সোর্সকে পরাজিত ৬-১ ৬-৩ ফলাফলে পরাজিত করে খেতাব জিতে নেন।

## খেলা

### ফাইনাল

### প্রথম অর্ধেক

#### প্রথম সেকশন

#### দ্বিতীয় সেকশন

### দ্বিতীয় অর্ধ

#### তৃতীয় সেকশান

#### চতুর্থ সেকশান

## তথ্যসূত্র

## References

* Main Draw

বিষয়শ্রেণী:২০১৩ ইউএস ওপেন
বিষয়শ্রেণী:২০১৩ এটিপি ওয়ার্ল্ড ট্যুর
পশ্চিম ইন্দিরা টোল

**পশ্চিম ইন্দিরা কল** (উচ্চতা ) কারাকোরাম পর্বতশ্রেণীর সিয়াচেন মুজতাঘের ইন্দিরা শৈলশিরায় অবস্থিত টোল বা কল। এই স্থানটি ভারত, পাকিস্তান, ও চীন সীমান্তের সংযোগস্থলের কয়েক কিলোমিটারের মধ্যে অবস্থিত।

## অবস্থান

পশ্চিম ইন্দিরা টোল উত্তরে উর্দোক হিমবাহ ও দক্ষিণে সিয়াচেন হিমবাহের মধ্যে অবস্থিত একটি অবতল স্থান বিশেষ। এই স্থানটি সিন্ধু নদ ও তারিম নদীর মধ্যে অবস্থিত এক জলবিভাজিকা। সিয়া কাংরি শৃঙ্গটি এখান থেকে তিন কিলোমিটার পশ্চিমে অবস্থিত।

## নামকরণ

এই টোলের ২.৪ কিলোমিটার পূর্ব দিকে ইন্দিরা শৈলশিরায় ) উচ্চতায় অবস্থিত অপর একটি টোল অবস্থিত। ১৯১২ খ্রিষ্টাব্দে মার্কিন মহিলা পর্বতারোহী ফ্যানি বুলক ওয়ার্কম্যান এই টোলের নাম ইন্দিরা কল বা ইন্দিরা টোল রাখেন। 
কর্ণেল নরেন্দ্র কুমার ১৯৮১ খ্রিষ্টাব্দে পশ্চিম দিকে অবস্থিত প্রথমোক্ত টোলে পৌঁছন। ১৯৮৮ খ্রিষ্টাব্দে হরিশ কাপাডিয়া ঐ টোলে পৌঁছন এবং তিনি এর নাম দেন *মূল ইন্দিরা টোল* বা *পশ্চিম ইন্দিরা টোল* এবং ফ্যানি বুলক ওয়ার্কম্যানের নামকরণ করা টোলের নতুন নাম দেন *পূর্ব ইন্দিরা টোল*।

## বিতর্কিত অঞ্চল

এই টোল ভারত, পাকিস্তান, ও চীন সীমান্তের সংযোগস্থলের কয়েক কিলোমিটার পূর্বে অবস্থিত যেখানে ভারত ও পাকিস্তানের মধ্যে অবস্থিত প্রকৃত ভূমি অবস্থান রেখা চীন সীমান্তের সাথে মিলিত হয়েছে।  এই টোলের দক্ষিণ দিকের অঞ্চলগুলি ভারত ও পাকিস্তান দুই দেশই দাবী করলেও ভারতের নিয়ন্ত্রণে রয়েছে। এর উত্তর দিকে ট্রান্স কারাকোরাম ট্র্যাক্টের অংশ যা ভারত দাবী করলেও ১৯৬৩ খ্রিষ্টাব্দ থেকে এই অঞ্চলটি পাকিস্তান ও চীনের মধ্যে সীমান্ত চুক্তির ফলে চীনের নিয়ন্ত্রণাধীন রয়েছে।

## তথ্যসূত্র

## বহিঃসংযোগ
* Map at ''Blank on the Map''

বিষয়শ্রেণী:বর্ডার ত্রিপয়েন্ট
বিষয়শ্রেণী:কারাকোরাম
বিষয়শ্রেণী:পাকিস্তান–ভারত সীমান্ত
বিষয়শ্রেণী:ভারতের পর্বত গিরিপথ
বিষয়শ্রেণী:চীন–ভারত সীমান্ত
বিষয়শ্রেণী:চীনের পর্বত গিরিপথ
প্রকৃত ভূমি অবস্থান রেখা

**প্রকৃত ভূমি অবস্থান রেখা** (Actual Ground Position Line) ভারত ও পাকিস্তানের মধ্যে সিয়াচেন হিমবাহ অঞ্চলে অবস্থিত সীমান্ত রেখা। এই রেখা নিয়ন্ত্রণ রেখার সবচেয়ে উত্তর বিন্দু থেকে পশ্চিম ইন্দিরা টোল অব্দি অবস্থিত।

## ইতিহাস

পাকিস্তানি সেনাবাহিনী সিয়াচেন হিমবাহ ও সালতোরো পর্বতশ্রেণী অধিকার করে নেবে এই আশঙ্কায় ১৯৮৪ খ্রিষ্টাব্দে এই অঞ্চলটি ভারত অপারেশন মেঘদূতের মাধ্যমে নিজেদের সামরিক দখলে নিয়ে আসে। তারপর থেকে ভারতীয় সেনাবাহিনী সালতোরো পর্বতশ্রেণী নিজেদের দখলে রেখেছে।

## অবস্থান

পশ্চিম ইন্দিরা টোল থেকে এই রেখা সালতোরো পর্বতশ্রেণীর মধ্যে দিয়ে সিয়া গিরিবর্ত্ম, সালতোরো কাংরি -১ পর্বত, বাইলাফন্ড গিরিবর্ত্ম , কে ১২ পর্বত, গ্যোং গিরিবর্ত্ম ও এনজে ৯৮৪২ ওপর দিয়ে গেছে। সালতোরো পর্বতশ্রেণীর ৭০০০ মিটারের চেয়ে উঁচু পার্বত্য মালভূমি ভারতীয় সেনাবাহিনী নিজেদের দখলে রেখেছে, যাতে পাকিস্তানি সেনাবাহিনী সালতোরো পর্বতশ্রেণী পর্বতারোহণ করে ভারতীয় ভূখণ্ডে প্রবেশ করতে না পারে। 

## আরো দেখুন

* সিয়াচেন দ্বন্দ্ব
* অপারেশন মেঘদূত

## তথ্যসূত্র

বিষয়শ্রেণী:পাকিস্তান–ভারত সীমান্ত
বিষয়শ্রেণী:লাদাখের ইতিহাস
বিষয়শ্রেণী:পাকিস্তানের সীমান্ত
বিষয়শ্রেণী:কাশ্মীর সমস্যা
হেমট্রামিক পাবলিক স্কুল্‌স

**হেমট্রামিক পাবলিক স্কুল্‌স** () হলো একটি স্কুল পরিচালন সমিতি যেটি আমেরিকা যুক্তরাষ্ট্র-র হেমট্রামিক শহরের সকল স্কুল পরিচালনা করে। অন্য জেলার ছাত্র-ছাত্রীরাও এই জেলার বিদ্যালয়ে নিজেদের নথিভুক্ত করতে পারে যা "স্কুল অব্ চয়েস প্রোগ্রাম" নামে খ্যাত।

২০১১ সাল থেকে অফিসিয়াল স্নাতকের হার ৬২%। ২০১১ সালে দক্ষিণ-পূর্ব মিশিগানের "ইউনাইটেড ওয়ে" স্নাতকের হার উন্নত করার উদ্দেশ্যে একটি ব্যবস্থা গ্রহণ করে যার জন্য "জেনারেল মোটর ফাউন্ডেশন" ২৭.১ মিলিয়ন আমেরিকান ডলার অনুদান দেয়।

## ইতিহাস
২০০৩ সালের ফেব্রুয়ারির হিসেব অনুযায়ী, এই পরিচালন সমিতির বার্ষিক বাজেট ছিল ৩৫ মিলিয়ন আমেরিকান ডলার এবং এই সমিতির দ্বারা পরিচালিত স্কুল গুলিতে মোট ৩৮০০ ছাত্র-ছাত্রী পড়াশুনা করত।

## ছাত্র-ছাত্রী সংখ্যার উপাত্ত
২০০৮-২০০৯ শিক্ষাবর্ষে এই পরিচালন সমিতির দ্বারা পরিচালিত স্কুল গুলিতে ২,৮৭৩ জন K-১২, ৬৯ উপভোগ জন এবং ২৩ টি দেশ থেকে ২৮১ জন প্রাপ্তবয়স্ক ছাত্র-ছাত্রী ছিল যাদের ৮৫% বিনামূল্যে অথবা অল্প মূল্যে মধ্যাহ্নভোজ পেত। ইংরেজি ভাষার ছাত্র-ছাত্রী ছাড়াও বাংলা (২১·৮%), আরবি (১৮·৮%), বসনিয়ান (৭·৫%), পোলিশ (২·৪%) এবং আলবেনিয়ান (১·৫%) ভাষার ছাত্র-ছাত্রীরা আছে।

২০১১ সাল থেকে বাংলা ও উর্দু মাতৃভাষার মোট ৯০০ জন ছাত্র-ছাত্রী নিজেদেরকে নিবন্ধভুক্ত করে।

## স্কুল পোশাক
৮ই সেপ্টেম্বর ২০০৯ সাল থেকে ১-৮ শ্রেণীর ছাত্র-ছাত্রীদের জন্য স্কুলের নির্ধারিত পোশাক বাধ্যতামূলক করা হয় এবং ২০১০ সাল থেকে উচ্চ বিদ্যালয়ের ছাত্র-ছাত্রীদের জন্যও স্কুল পোশাক পরার নির্দেশ দেয়া হয়।

## বিদ্যালয়

;উচ্চ বিদ্যালয়
* **নবম - দ্বাদ্বশ শ্রেণী**
** হেমট্রামিক উচ্চবিদ্যালয়
** হরাইজন হাই স্কুল (বিকল্প)

;মাধ্যমিক স্কুল
* **সপ্তম - অষ্টম শ্রেণী**
** কস্সিউস্জ্ক মিডল স্কুল

;প্রাথমিক বিদ্যালয়
* **প্রথম - ষষ্ট শ্রেণী**
* ডিকেনসন ইস্ট প্রাথমিক স্কুল
* ডিকেনসন ওয়েস্ট প্রাথমিক স্কুল

## আরও দেখুন
* ডেট্রয়েট পাবলিক স্কুল্‌স
* নিউ ইয়র্ক সিটি ডিপার্টমেন্ট অফ এডুকেশন

## তথ্যসূত্র

## বহিঃসংযোগ

*  হেমট্রামিক পাবলিক স্কুল্‌স
*School district map - By J. Shively, Michigan Department of Information Technology, Center for Geographic Information. March 2008.

বিষয়শ্রেণী:মিশিগানের বিদ্যালয়ের জেলা
মামনুন হুসাইন

**মামনুন হুসাইন** (; জন্ম: ২ মার্চ অথবা ২৩ ডিসেম্বর, ১৯৪০ – ১৪ জুলাই ২০২১) ব্রিটিশ ভারতের আগ্রায় জন্মগ্রহণকারী পাকিস্তানের বিশিষ্ট টেক্সটাইল ব্যবসায়ী ও রাজনীতিবিদ। ২০১৩ সালের নির্বাচনে তিনি পাকিস্তানের দ্বাদশ রাষ্ট্রপতি হিসেবে আসীন রয়েছেন। ৯ সেপ্টেম্বর, ২০১৩ তারিখে আইওয়ান-ই-সদরে শপথ গ্রহণের মাধ্যমে তিনি সাবেক রাষ্ট্রপতি আসিফ আলি জারদারি’র স্থলাভিষিক্ত হন।

## রাজনৈতিক জীবন
১৯৯৯ সালে সংক্ষিপ্ত সময়ের জন্য সিন্ধ প্রদেশের গভর্নর ছিলেন। এর পূর্বে তার কোন রাজনৈতিক সম্পৃক্ততা ছিল না। রাজনীতিতে তিনি কম পরিচিত ব্যক্তিত্ব ছিলেন। কিন্তু নওয়াজ শরীফের সুনজরে থাকায় তাকে গভর্নর করা হয়। কিন্তু, ১৯৯৯ সালের সামরিক অভ্যুত্থানের কারণে তিনি ক্ষমতাচ্যূত হন। বর্তমান প্রধানমন্ত্রী নওয়াজ শরীফের একান্ত বিশ্বস্ত ও অনুগত হিসেবে পরিচিত তিনি। নওয়াজ শরীফের নেতৃত্বাধীন পিএমএল-এনের পক্ষ থেকে তাকে রাষ্ট্রপতি প্রার্থী হিসেবে মনোনীত করা হয়। অতঃপর ৩০ জুলাই, ২০১৩ তারিখে পাকিস্তানের রাষ্ট্রপতি হিসেবে নির্বাচিত হন। ৪৩২ ভোট পান মামনুন; প্রতিপক্ষ একমাত্র প্রার্থী ওয়াজিহুদ্দিন আহমেদ পান মাত্র ৭৭ ভোট।

## তথ্যসূত্র

## আরও দেখুন
* রাষ্ট্রপতি
* আসিফ আলি জারদারি
* পাকিস্তানের রাষ্ট্রপতি

## বহিঃসংযোগ
* Profile page (in Urdu)
* Mamnoon Hussain submits nomination papers for presidential election
* Mamnoon Hussain nomination as PML-N presidential candidate

|-

বিষয়শ্রেণী:পাকিস্তানের রাষ্ট্রপতি
বিষয়শ্রেণী:১৯৪০-এ জন্ম
বিষয়শ্রেণী:সিন্ধ প্রদেশের গভর্নর
বিষয়শ্রেণী:পাকিস্তানি রাজনীতিবিদ
বিষয়শ্রেণী:করাচির রাজনীতিবিদ
বিষয়শ্রেণী:মুহাজির ব্যক্তি
বিষয়শ্রেণী:আগ্রার ব্যক্তি
বিষয়শ্রেণী:করাচির ব্যক্তি
বিষয়শ্রেণী:২০২১-এ মৃত্যু
বিষয়শ্রেণী:পাকিস্তানে ভারতীয় অভিবাসী
বিষয়শ্রেণী:পাকিস্তান মুসলিম লীগের (এন) রাজনীতিবিদ
বিষয়শ্রেণী:পাকিস্তানি গণতন্ত্রকর্মী
বিষয়শ্রেণী:পাকিস্তানি মুসলিম
বিষয়শ্রেণী:করাচি বিশ্ববিদ্যালয়ের প্রাক্তন শিক্ষার্থী
বিষয়শ্রেণী:পাকিস্তানে ক্যান্সারে মৃত্যু
রায়হান মরশেদ সালাম

**রায়হান মরশেদ সালাম** (; জন্ম ২৯ ডিসেম্বর ১৯৭৯) হলেন একজন মার্কিন যুক্তরাষ্ট্র-এর রাজনীতি সমালোচক, লেখক এবং সাংবাদিক। সালাম রয়টার্স এর একজন নিয়মিত লেখক, এবং "ন্যাশানাল রিভিউ" তে "দ্য এজেন্ডা ব্লগ নামে একটি ব্লগ লিখে থাকেন। এ ছাড়াও সালাম নিয়মিত ভাবে টেলিভিশন এবং রেডিও অনুষ্ঠানেও অংশগ্রহণ করেন।

## জীবনী
সালাম-এর জন্ম হয় ২৯ ডিসেম্বর ১৯৭৯ তে ব্রুকলিন শহরে। তার পিতা মাতা বাংলাদেশ থেকে এসে নিউ ইয়র্ক শহরে বসবাস করছিলেন। ওনার পিতা ছিলেন একজন আকাউন্টেন্ট এবং মাতা ছিলেন একজন ডায়েটিশিয়ান। সালাম স্টুভেসান্ট হাই স্কুলে তার শিক্ষাজীবন শুরু করেন এবং তারপর কর্ণেন বিশ্ববিদ্যালয়-তে ভর্তি হন। এরপর তিনি উচ্চতর শিক্ষা লাভের জন্য হার্ভার্ড বিশ্ববিদ্যালয় তে ভর্তি হন, যেখান থেকে তিনি ২০০১ সালে স্নাতক হন।

## তথ্যসূত্র

## বহিঃসংযোগ

* 
* Profile of Salam at TheAmericanScene.com 
* Profile of Salam at The New America Foundation site 
* Slate articles by Salam 
* Video debates featuring Reihan Salam on Bloggingheads.tv
* 
* "They're Young, They're Bright, They Tilt to the Right" A conversation with Ross Douthat and Reihan Salam from n+1
* Review Essay by Salam in March/April *[[Foreign Affairs]]* The Missing Middle in American Politics; How Moderate Republicans Became Extinct
* 

বিষয়শ্রেণী:মার্কিন পুরুষ সাংবাদিক
বিষয়শ্রেণী:১৯৭৯-এ জন্ম
বিষয়শ্রেণী:মার্কিন ব্লগার
বিষয়শ্রেণী:বাংলাদেশী বংশোদ্ভূত মার্কিন ব্যক্তি
বিষয়শ্রেণী:কর্নেল বিশ্ববিদ্যালয়ের প্রাক্তন শিক্ষার্থী
বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী
বিষয়শ্রেণী:স্টুয়ভেস্যান্ট হাই স্কুলের প্রাক্তন শিক্ষার্থী
বিষয়শ্রেণী:জীবিত ব্যক্তি
বিষয়শ্রেণী:মার্কিন মুসলিম
বিষয়শ্রেণী:নিউ ইয়র্কের (অঙ্গরাজ্য) রিপাবলিকান
বিষয়শ্রেণী:২১শ শতাব্দীর মার্কিন অ-কল্পকাহিনী লেখক
বিষয়শ্রেণী:মার্কিন পুরুষ ব্লগার
বিষয়শ্রেণী:নিউ ইয়র্ক (অঙ্গরাজ্যের) মুসলিম
সালতোরো পর্বতশ্রেণী

**সালতোরো পর্বতশ্রেণী** বা **সালতোরো মুজতাঘ** কারাকোরাম পর্বতশ্রেণীর এক উপপর্বতশ্রেণী বিশেষ।

## অবস্থান
সালতোরো পর্বতশ্রেণী কারাকোরাম পর্বতশ্রেণীর মধ্যভাগে সিয়াচেন হিমবাহের দক্ষিণ পশ্চিম দিকে অবস্থিত। এই পর্বতশ্রেণীর পশ্চিম দিকে সালতোরো উপত্যকা অবস্থিত। এই পর্বতশ্রেণীর দক্ষিণ পশ্চিম দিকের খাড়া ঢালের পরে কোন্ডুস ও ডানসাম নদী উপত্যকা অবস্থিত। এই দুই নদী শ্যোক নদীর উপনদী সালতোরো নদীতে মিলিত হয়েছে। উত্তর পূর্ব দিকে কোন্ডুস হিমবাহ এই পর্বতশ্রেণীকে মাশেরব্রুম পর্বতশ্রেণী থেকে আলাদা করেছে। দক্ষিণ পূর্ব দিকে গ্যোং গিরিবর্ত্ম, গ্যোং হিমবাহ ও নদী উত্তর সালতোরো পর্বতশ্রেণীকে দক্ষিণ সালতোরো পর্বতশ্রেণী থেকে আলাদা করে রেখেছে।

## অধিকার

ভারত সালতোরো পর্বতশ্রেণীকে জম্মু ও কাশ্মীর রাজ্যের অংশ হিসেবে দাবী করে, অপরদিকে পাকিস্তান একে গিলগিট বালটিস্তানের অংশ বলে দাবী জানায়। ১৯৬৭ খ্রিষ্টাব্দে দ্য ইউনাইটেড স্টেটস ডিফেন্স ম্যাপিং এজেন্সী কোন রকম তথ্যসূত্র ছাড়াই তাদের কৌশলগত অগ্রণী মানচিত্রে সমগ্র সিয়াচেন হিমবাহ ও সালতোরো পর্বতশ্রেণী পাকিস্তানের অন্তর্ভুক্ত বলে দেখানো হয়। সিয়াচেন হিমবাহ অঞ্চলের সীমান্ত সম্বন্ধে সিমলা চুক্তিতে অস্পষ্ট ভাবে উল্লেখ করা হয় যে সীমান্ত এনজে ৯৮৪২ থেকে উত্তরদিকে হিমবাহের দিকে এটি বিস্তৃত থাকবে। এনজে ৯৮৪২ এর স্থানাঙ্কের পার্শ্ববর্তী এলাকায় অসম্পূর্ণ ভাবে সংজ্ঞায়িত মানচিত্রের ওপর মালিকানার দাবীর কারণে ভারত ও পাকিস্তান এই দুই দেশের মধ্যে দ্বন্দ্ব শুরু হয়।  এ বিতর্কের ফলস্বরূপ ১৯৮৪ খ্রিষ্টাব্দে সিয়াচেন দ্বন্দ্ব শুরু হয় এবং ভারতীয় সেনাবাহিনী অপারেশন মেঘদূত সামরিক অভিযানের মাধ্যমে এই পর্বতশ্রেণীর অধিকাংশ ভারতের অধিকারে আসে। 

## পর্বতশৃঙ্গ
}
|align=middle|১৯৬২
|align=middle|২ (১)
|-
|align=middle|কে১২
|align=middle|৭,৪২৮
|align=middle|২৪,৩৭০
|
|align=middle|১৯৭৪
|align=middle|৪ (২)
|-
|align=middle|ঘেন্ট কাংরি
|align=middle|৭,৪০১
|align=middle|২৪,২৮১
|
|align=middle|১৯৬১
|align=middle|৪ (০)
|-
|align=middle|শেরপি কাংরি 
|align=middle|৭,৩৮০
|align=middle|২৪,২১৩
|
|align=middle|১৯৭৬
|align=middle|১ (১)
|}

## তথ্যসূত্র

* Jerzy Wala, *Orographical Sketch Map of the Karakoram*, Swiss Foundation for Alpine Research, Zurich, 1990.

বিষয়শ্রেণী:ভারতের পর্বতমালা
বিষয়শ্রেণী:জম্মু ও কাশ্মীর পর্বতমালা
বিষয়শ্রেণী:কারাকোরাম
বিষয়শ্রেণী:বালতিস্তান
বিষয়শ্রেণী:পর্বতমালা
বাইলাফন্ড গিরিবর্ত্ম

**বাইলাফন্ড গিরিবর্ত্ম** বা **বাইলাফন্ড লা** (বালটি ভাষায় অর্থ প্রজাপতিদের গিরিবর্ত্ম) সালতোরো পর্বতশ্রেণীতে অবস্থিত একটি গিরিবর্ত্ম বিশেষ।

## অবস্থান
বাইলাফন্ড গিরিবর্ত্ম সিয়াচেন হিমবাহের ঠিক পশ্চিমে এবং সিমলা চুক্তি অনুযায়ী ভারত ও পাকিস্তানের মধ্যের নিয়ন্ত্রণ রেখার শেষ প্রান্ত হিসেবে সংজ্ঞায়িত এনজে ৯৮৪২ থেকে  উত্তরে সালতোরো পর্বতশ্রেণীতে অবস্থিত।

## সামরিক গুরুত্ব
[thumb|[এনজে ৯৮৪২ এর উত্তরে নিয়ন্ত্রণ রেখা, বাইলাফন্ড ও সিয়া গিরিবর্ত্মের সম্মিলিত জাতিপুঞ্জ থেকে প্রাপ্ত মানচিত্র]]

### প্রেক্ষাপট
১৯৪৯ খ্রিষ্টাব্দে ভারত, পাকিস্তান ও সম্মিলিত জাতিপুঞ্জ সামরিক পর্যবেক্ষক দল যুদ্ধবিরতি রেখা চুক্তিতে সই করে। ১৯৬৭ খ্রিষ্টাব্দ পর্যন্ত সম্মিলিত জাতিপুঞ্জ, পাকিস্তান ও অন্যন্যরা যুদ্ধবিরতি রেখা চুক্তি অনুযায়ী মানচিত্র প্রদর্শন করত।  কিন্তু ১৯৬৭ খ্রিষ্টাব্দে দ্য ইউনাইটেড স্টেটস ডিফেন্স ম্যাপিং এজেন্সী কোন রকম তথ্যসূত্র ছাড়াই তাদের কৌশলগত অগ্রণী মানচিত্রে এনজে ৯৮৪২ থেকে কারাকোরাম গিরিবর্ত্মের (৫,৫৩৪ মিটার) পূর্ব ও দক্ষিণ-পূর্ব অঞ্চলকে চীনের অংশ হিসেবে বর্ণনা করা হয়।  এই মানচিত্রে সিয়াচেন অঞ্চল ও তার পার্শ্ববর্তী গিরিবর্ত্মগুলি পাকিস্তানের অন্তর্ভুক্ত বলে দেখানো হওয়ায় ১৯৭০ এর দশক থেকে ১৯৮০ এর দশক পর্যন্ত এই অঞ্চলের উঁচু শৃঙ্গগুলিতে অবিযানের জন্য পর্বতারোহী অভিযাত্রী দল পাকিস্তান সরকারের কাছে অনুমতি চাইতে থাকে এবং পাকিস্তান তাদের অনুমতিপত্রও প্রদান করে। ১৯৭৫ খ্রিষ্টাব্দে জাপানী পর্বতারোহী কাতায়ামা বাইলাফন্ড গিরিবর্ত্ম হয়ে টেরাম কাংরি-১ () ও টেরাম কাংরি-২ () পর্বতশৃঙ্গদ্বয় জয়ের অভিযানে পাকিস্তানের থেকে অনুমতি লাভ করে।  ১৯৭৮ খ্রিষ্টাব্দে জারোস্লাভ পন্সারের নেতৃত্বে এক জার্মান অভিযাত্রী দল বাইলাফন্ড গিরিবর্ত্ম হয়ে সিয়াচেন হিমবাহে প্রবেশ করে এবং সিয়াচেন হিমবাহ ও টেরাম শেরের সংযোগস্থলে অভিযানের মূল ঘাঁটি তৈরী করে। এই সব ঘটনা পাকিস্তানকে এই সকল অঞ্চলের দাবী জানাতে উৎসাহ দেয়।  ভারত সরকার ও সেনাবাহিনী সব কিছু লক্ষ্য করে মানচিত্রটির ব্যাপারে প্রতিবাদ করে। মার্কিন মানচিত্র ও পাকিস্তানের অনুমতিপত্রের গুরুত্ব অনুভব করে ১৯৭৮ খ্রিষ্টাব্দে ভারতীয় সেনাবাহিনীর হাই অল্টিচিউড ওয়ারফেয়ার স্কুলের কমান্ডিং অফিসার কর্ণেল নরেন্দ্র কুমার সিয়াচেন অঞ্চলে টেরাম কাংরি-২ পর্বতশৃঙ্গে সেনা পর্বতারোহণ অভিযান করেন। 

### অপারেশন মেঘদূত

বাইলাফন্ড, সিয়া ও গ্যোং এই তিনটি গিরিবর্ত্মে ১৯৮৪ খ্রিষ্টাব্দ থেকে সিয়াচেন দ্বন্দ্বের অংশ হিসেবে অপারেশন মেঘদূত ভারতীয় সামরিক অভিযান হয়ে এসেছে।  ভারত অপারেশন মেঘদূত শুরু হতে দ্রুত সিয়া ও বাইলাফন্ড গিরিবর্ত্ম দখল করে অধিকার করে নেয়। সিয়াচেন হিমবাহের পশ্চিম দিকে ও নিয়ন্ত্রণ রেখার নিকটে অবস্থিত হওয়ায় ভারতীয় সেনাবাহিনী এই স্থানে প্রতিরক্ষা ব্যবস্থা গড়ে তুলেছে। 

### ১৯৮৮ খ্রিষ্টাব্দের লড়াই
১৯৮৪ খ্রিষ্টাব্দের পরে পাকিস্তান ভারতকে ঐ অঞ্চল থেকে হঠিয়ে দেওয়ার জন্য বহুবার ব্যর্থ অভিযান করে। এর মধ্যে ১৯৮৭ খ্রিষ্টাব্দের আক্রমণ ছিল সব চেয়ে উল্লেখযোগ্য। এই আক্রমণের নেতৃত্ব দেন পারভেজ মুশাররফ। তিনি স্পেশাল সার্ভিসেস গ্রুপের একটি সদ্য তৈরী কমান্ডো দলের ৮০০০ সৈন্যের এক বিশেষ গ্যারিসনকে বাইলাফন্ড গিরিবর্ত্ম দখলের জন্য পাঠান। কিন্তু তীব্র যুদ্ধের পর পাকিস্তানি সেনা পিছু হটতে বাধ্য হয়। 

## তথ্যসূত্র

* 
* 

## বহিঃসংযোগ
* Siachen Peace Park

বিষয়শ্রেণী:কারাকোরাম
বিষয়শ্রেণী:হিমালয়ের পর্বত গিরিপথ
বিষয়শ্রেণী:পাকিস্তানের পর্বত গিরিপথ
বিষয়শ্রেণী:ভারতের পর্বত গিরিপথ
সালতোরো কাংরি

**সালতোরো কাংরি** সালতোরো পর্বতশ্রেণীর সর্বোচ্চ শৃঙ্গ এবং পৃথিবীর সর্বোচ্চ পর্বত শৃঙ্গগুলির মধ্যে একত্রিশতম ।

## অবস্থান

সালতোরো পর্বতশ্রেণীর সর্বোচ্চ শৃঙ্গ সালতোরো কাংরি পাকিস্তান অধিকৃত কোন্ডুস ও সালতোরো নদী উপত্যকার পূর্ব দিকে অবস্থিত। এই শৃঙ্গের অবস্থান স্থানাঙ্ক 

## আরোহণ

১৯১১ খ্রিষ্টাব্দে ওয়ার্কম্যান দম্পতি প্রথম এই পর্বতের বৈজ্ঞানিক পর্যবেক্ষণ করেন। ১৯৩৫ খ্রিষ্টাব্দে জে ওয়ালারের নেতৃত্বে এই পর্বতে আরোহণের এক প্রচেষ্টা হয়। তারা এর দক্ষিণপূর্ব শৈলশিরা ধরে ২৪,০০০ ফুট পর্যন্ত উঠতে সক্ষম হন।  ১৯৫৭ খ্রিষ্টাব্দে এরিক শিপটনের নেতৃত্বে এক ব্রিটিশ অভিযাত্রী দল পাকিস্তানের অনুমতিপত্র নিয়ে বাইলাফন্ড গিরিবর্ত্ম পার হয়ে এই শৃঙ্গের নিকটে আসেন কিন্তু তারা আরোহণের প্রচেষ্টা করেননি।  ১৯৬২ খ্রিষ্টাব্দের ২৪শে জুলাই টি শিদেইয়ের নেতৃত্বে এক জাপানী-পাকিস্তানি মিশ্র অভিযাত্রী দলের হয়ে জাপানের সাইতো ও তাকামুরা এবং পাকিস্তানের বশীর দক্ষিণপূর্ব শৈলশিরা ধরে এই পর্বতশৃঙ্গে আরোহণ করেন।  এর পরে এই পর্বতে আর কোন পর্বতারোহণ অভিযান হয়নি।
 
## বিতর্কিত অঞ্চল

১৯৬৭ খ্রিষ্টাব্দ থেকে দ্য ইউনাইটেড স্টেটস ডিফেন্স ম্যাপিং এজেন্সী কোন রকম তথ্যসূত্র ছাড়াই তাদের কৌশলগত অগ্রণী মানচিত্রে সমগ্র সিয়াচেন হিমবাহ ও সালতোরো পর্বতশ্রেণী পাকিস্তানের অন্তর্ভুক্ত বলে দেখাতে থাকে।সিয়াচেন হিমবাহ অঞ্চলের সীমান্ত সম্বন্ধে সিমলা চুক্তিতে অস্পষ্ট ভাবে উল্লেখ করা হয় যে সীমান্ত এনজে ৯৮৪২ থেকে উত্তরদিকে হিমবাহের দিকে এটি বিস্তৃত থাকবে। এনজে ৯৮৪২ এর স্থানাঙ্কের পার্শ্ববর্তী এলাকায় অসম্পূর্ণ ভাবে সংজ্ঞায়িত মানচিত্রের ওপর মালিকানার দাবীর কারণে ভারত ও পাকিস্তান এই দুই দেশের মধ্যে দ্বন্দ্ব শুরু হয়।  এ বিতর্কের ফলস্বরূপ ১৯৮৪ খ্রিষ্টাব্দে সিয়াচেন দ্বন্দ্ব শুরু হয় এবং ভারতীয় সেনাবাহিনী অপারেশন মেঘদূত সামরিক অভিযানের মাধ্যমে এই পর্বতটি ভারতের অধিকারে আনে। 

## তথ্যসূত্র

* Jill Neate, *High Asia: An Illustrated History of the 7000 Metre Peaks*, 
* Himalayan Index 
* DEM files for the Himalaya (Corrected versions of SRTM data)

## বহিঃসংযোগ
* "Saltoro Kangri, Pakistan" on Peakbagger
* "The Karakoram, Pakistan Himalaya and India Himalaya (north of Nepal) on Peaklist

বিষয়শ্রেণী:কারাকোরাম
বিষয়শ্রেণী:জম্মু ও কাশ্মীরের পর্বত
বিষয়শ্রেণী:গিলগিত-বালতিস্তানের পর্বত
বিষয়শ্রেণী:পাকিস্তানের সীমান্ত
স্টুডেন্টস ইসলামিক অরগানাইজেশন অব ইন্ডিয়া

**স্টুডেন্টস ইসলামিক অরগানাইজেশন অব ইন্ডিয়া** যুব সমাজের জন্য জামায়াতে ইসলামী হিন্দ -এর একটি শাখা। এটি ১৯৮২ সালে গঠন করা হয়। এর লক্ষ্য (সংবিধান) হল ছাত্র ও যুব সমাজের সামনে ইসলামের গুণাবলী গুলি প্রচার করা এবং শিক্ষা প্রতিষ্ঠানের নৈতিক মান উন্নত করা।

প্রতিষ্ঠানটিকে একটি *মধ্যপন্থী মুসলিম ছাত্র ইউনিয়ন* রুপে অভিভূত করা হয়েছে, এবং সমাজ সেবা ও ত্রাণ কার্যক্রমে অংশ নিতে দেখা যায়। এটি যুব সমাজের জন্য শান্তিপূর্ণ ধর্মীয় কার্যক্রম সংগঠিত করে এবং সাম্প্রদায়িক কার্যকলাপ এবং অনুভূতির এড়ানো হয়।

## উদ্দেশ্য
thumb|right|200px|Official Flag of SIO

## নেতা
* **বর্তমান সভাপতি**: রামিস ইকে 

* **মহাসচিব**: সালমান মুবিন খান 

* **সাবেক সভাপতি**: মোহাম্মাদ আজাহারঊদ্দীন (অর্থনীতিতে M.Phil) ২০১১ - ২০১২
* **সাধারণ সম্পাদক**: সারওয়ার হাসান, (প্রাক্তন আঞ্চলিক রাষ্ট্রপতি, পশ্চিমবঙ্গ )
* **সচিব**: শৌকাত আলী, শেখ্ সোয়েব, শারিখ্ আনসার, আসিফ আলী, আরিফ আলী, ইরশাদ্ হুসেন

## আরও দেখুন
* জামায়াতে ইসলামী হিন্দ

## তথ্যসূত্র

বিষয়শ্রেণী:জামায়াতে ইসলামী
বিষয়শ্রেণী:১৯৮২-এ প্রতিষ্ঠিত ইসলামি সংগঠন
বিষয়শ্রেণী:ভারত ভিত্তিক ইসলামি সংগঠন
বিষয়শ্রেণী:ভারতের রাজনৈতিক দলের ছাত্র শাখা
টেরাম কাংরি

**টেরাম কাংরি** কারাকোরাম পর্বতশ্রেণীর উপশাখা সিয়াচেন মুজতাঘ পর্বতশ্রেণীর অন্তর্গত একটি সংঘবদ্ধ পর্বতস্তূপ। টেরাম কাংরি পর্বতস্তূপের তিনটি শৃঙ্গ বর্তমান। এগুলি হল টেরাম কাংরি- ১, টেরাম কাংরি- ২ ও টেরাম কাংরি- ৩।

## টেরাম কাংরি- ১

টেরাম কাংরি তথা সিয়াচেন মুজতাঘ পর্বতশ্রেণীর সর্বোচ্চ শিখর হল টেরাম কাংরি- ১ (উচ্চতা - ৭৪৬২ মিটার উচ্চতায় ৫৬তম) । এই শৃঙ্গটি চীন ও সিয়াচেন হিমবাহ অঞ্চলের সীমান্তে অবস্থিত। এর উত্তর-পূর্ব দিকে চীন দ্বারা অধিকৃত অঞ্চল ও দক্ষিণ-পশ্চিম দিকে ভারত দ্বারা অধিকৃত সিয়াচেন হিমবাহ। ১৯৭৫ খ্রিষ্টাব্দের ১০ই আগস্ট কাতায়ামার নেতৃত্বে এক জাপানি পর্বতারোহী দল এই শৃঙ্গটি প্রথম আরোহণ করেন। এই দলটি পাকিস্তান সরকারের কাছ থেকে অনুমতিপত্র জোগাড় করে বাইলাফন্ড গিরিবর্ত্ম হয়ে প্রথমে টেরাম কাংরি- ২ পর্বতের দক্ষিণ পশ্চিম শৈলশিরা ধরে আরোহণ করে টেরাম কাংরি- ১ পর্বতের পূর্ব শৈলশিরার পথ ধরে শৃনে আরোহণ করেন।

## টেরাম কাংরি- ২

কাতায়ামার নেতৃত্বে যে জাপানি পর্বতারোহী দল টেরাম কাংরি- ১ শৃঙ্গে প্রথম আরোহণএকরেছিলেন, তারাই ১৯৭৫ খ্রিষ্টাব্দের ১২ই আগস্ট টেরাম কাংরি- ২ (উচ্চতা - ৭,৪০৭ মিটার) শৃঙ্গে প্রথম আরোহণ করেন । ১৯৭৮ খ্রিষ্টাব্দে ভারতীয় সেনাবাহিনীর হাই অল্টিচিউড ওয়ারফেয়ার স্কুলের কমান্ডিং অফিসার কর্ণেল নরেন্দ্র কুমার সিয়াচেন অঞ্চলে টেরাম কাংরি-২ পর্বতশৃঙ্গে সেনা পর্বতারোহণ অভিযান করেন। এই অভিযানের দ্বারা ভারত প্রথম সিয়াচেন হিমবাহ অঞ্চলে তাদের দাবী প্রতিষ্ঠার চেষ্টা করে। 

## টেরাম কাংরি-৩

টেরাম কাংরি-৩  (উচ্চতা ৭,৩৮২ মিটার উচ্চতায় ৭৩তম) শৃঙ্গে ১৯৭৯ খ্রিষ্টাব্দে হানাদার নেতৃত্বে এক জাপানি পর্বতারোহী দল সর্বপ্রথম আরোহণ করেন। এই দলটিও টেরাম কাংরি-১ পর্বতের প্রথম শৃঙ্গাভিযানের মতোই বাইলাফন্ড গিরিবর্ত্ম পার হয়ে করা হয়েছিল। 

## তথ্যসূত্র

* Jerzy Wala, *Orographical Sketch Map of the Karakoram*, Swiss Foundation for Alpine Research, Zurich, 1990.
* Jill Neate, *High Asia: an illustrated history of the 7,000 metre peaks*, The Mountaineers, 1989.
* Himalayan Index 

বিষয়শ্রেণী:জম্মু ও কাশ্মীরের পর্বত
বিষয়শ্রেণী:কারাকোরাম
বিষয়শ্রেণী:এশিয়ার আন্তর্জাতিক পর্বত
বিষয়শ্রেণী:চীন–ভারত সীমান্ত
পলিমরফিজম (কম্পিউটার বিজ্ঞান)

**পলিমরফিজম** বা বহুরূপতা একটি গ্রিক্ শব্দ যার অর্থ একাধিক আকার গ্রহণ করার ক্ষমতা। কম্পিউটার বিজ্ঞান-এ এটি প্রোগ্রামিং ভাষার একটি বৈশিষ্ট্য যার সাহায্যে একই ইন্টারফেসের সাহায্যে বিভিন্ন প্রকার তথ্য প্রসেস করা যায়। প্রোগ্রামিং ভাষায় এটি তথ্য ও ক্রিয়াকলাপ (ফাংশন) উভয়ক্ষেত্রে ব্যবহৃত হয়।এটি সি++ ভাষার একটি বৈশিষ্ট্য যখন কোন প্রোগ্রাম নির্বাহ করা হয় তখন এর কোন বৈশিষ্ট্য ব্যবহার করা হবে, তা কম্পাইলার ঠিক করে নেয়।এর সঠিক ডেটা নিরূপণ করা কম্পাইলারের দায়িত্ব।

বিষয়শ্রেণী:প্রায়োগিক প্রোগ্রামিং
বিষয়শ্রেণী:প্রোগ্রামিং ভাষার ধারণা
বিষয়শ্রেণী:উপাত্তের ধরন
বিষয়শ্রেণী:ফাংশনভিত্তিক প্রোগ্রামিং
বিষয়শ্রেণী:প্রোগ্রামিং ভাষা ধারণা